Di tmacahut n Yizem d wuccen d userdun d lewḥuc yakk, ṣṣenf-agi n tmacahut yemgarad ɣef tmucuha i d-nebder maca nerna-tt-id imi ula d nettat tuɣal d tizlit yerna twulem axeddimnneɣ. Di tmacahut-agi, aṭas n yiwudam i yellan deg-s: lewḥuc, izem, ijjeḍ, azger, aɛudiw, inisi, ifker, mqiṛṛu, cebirdu, izirdi, akɛeb, uccay, ilef. Maca di tezlit i yecna Sliman Ɛazem asrdun, izem, uccen, iwudam-agi ttwaksen, annect-agi ur innul ara anamek n tmacahut d yineḍruyen-is imi iwudam-agi tawuri-nsen wezzilet smersen-ten i wakken ad d-xelqen aferdis n tilawt, maḥsub akken ur yettfiq ara userdun belli xedmen tiḥila fell-as.